Предводио је бригаду у више борби у току јесени 1942. године - у нападу на Сански Мост, у борбама с Немцима и четницима на правцу Бања Лука-Кључ, с Италијанским и четничким снагама око Босанског Грахова и др. Бригада се посебно истакла у обрамбеним борбама на правцу Сански Мост-Босански Петровац у Четвртој непријатељској офанзиви, крајем јануара и почетком фебруара 1943. године, успешно спречавајући продор надмоћних немачких снага.